**Izziņa par atzinumos sniegtajiem iebildumiem**

Ministru kabineta rīkojuma projekts

**„****Par valstij piekrītošās būves** **“Mūsas tilts” Gailīšu pagastā, Bauskas novadā, nodošanu Bauskas novada pašvaldības īpašumā”**

**VSS-100**

1. **Jautājumi, par kuriem saskaņošanā vienošanās nav panākta: nav**

**Informācija par elektronisko saskaņošanu:**

|  |  |
| --- | --- |
| Datums: | **11.03.2020., 01.04.2020.** |
|  |  |
| Saskaņošanas dalībnieki: | Tieslietu ministrija, Vides aizsardzības un reģionālās attīstības ministrija, Latvijas Pašvaldību savienība, Satiksmes ministrija |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

1. **Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | | Saskaņošanai nosūtītā projekta redakcija (konkrētā punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | |  | **Tieslietu ministrija**  Ministrija konstatē, ka būve – tilts (būves kadastra apzīmējums [4060](https://www.kadastrs.lv/properties/2600001757?options%5Borigin%5D=property) 001 0021 009) “Mūsas tilts” Gailīšu pagastā, Bauskas novadā (turpmāk – būve) – šķērso vairākas Bauskas novada pašvaldības valdījumā esošas zemes vienības (publiskos ūdeņus), vienu Bauskas novada pašvaldībai piekrītošu zemes vienību, kā arī vienu zemes vienību, kas pieder sabiedrībai ar ierobežotu atbildību “Race Land Musa” (turpmāk – SIA “Race Land Musa”). Tādējādi secināms, ka pēc būves kā patstāvīga nekustamā īpašuma objekta ierakstīšanas zemesgrāmatā uz Bauskas novada pašvaldības vārda starp Bauskas novada pašvaldību un SIA “Race Land Musa” veidosies piespiedu dalītā īpašuma tiesiskās attiecības, sakarā ar ko Bauskas novada pašvaldībai būs pienākums maksāt piespiedu nomas maksu.  Atbilstoši Ministru kabineta 2019. gada 7. maija rīkojumā Nr. 210 “Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” norādītājam viens no valdības rīcības plānā iekļautajiem pasākumiem[[1]](#footnote-2) ir virzīties uz vienotu īpašumu (zemes un ēkas vienotības princips), turpinot uz piespiedu dalītā īpašuma sakārtošanu vērstu pasākumu īstenošanu, līdz ar to secināms, ka dalītā īpašuma saglabāšana ir nevēlama un ir pretēja valsts politikai šajā jomā. Turklāt saskaņā ar likuma “Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14. panta pirmo daļu dalītais īpašums ir tikai pagaidu risinājums, līdz ar to jebkurā gadījumā rīcībai ir jābūt vērstai uz dalītā īpašuma izbeigšanu.  Ministrija norāda, ka būve, kaut arī daļēji atrodoties uz publiskā ūdens, uzskatāma arī par krasta zemju, uz kuras tās ir celta, daļu. Līdz ar to, lai izvairītos no dalītā īpašuma tiesisko attiecību pastāvēšanas, ministrijas ieskatā būtu izvērtējama iespēja apvienot būvi ar nekustamo īpašumu “A-7-sporta komplekss Mūsa” (nekustamā īpašuma kadastra Nr.4050 005 0119) Ceraukstes pagastā, Bauskas novadā, kura sastāvā ir Bauskas novada pašvaldībai piekritīgā zemes vienība (zemes vienības kadastra apzīmējums 4050 005 0119).  Ievērojot minēto, ministrija pirms rīkojuma projekta virzīšanas apstiprināšanai Ministru kabinetā aicina izvērtēt risinājumus, kas būtu vērsti uz vienota nekustamā īpašuma veidošanu, nevis dalītā īpašuma tiesisko attiecību nodibināšanu ar privātpersonu.  **Tieslietu ministrija 17.03.2020. elektroniskajā saskaņošanā turpina uzturēt iebildumu.**  Izziņas II sadaļas 1.punktā norādīts, ka Bauskas novada pašvaldībai piekritīgā zemes vienība (zemes vienības kadastra apzīmējums 4050 005 0119) (turpmāk – zemes vienība), kas ir nekustamā īpašuma “A-7-sporta komplekss Mūsa” (nekustamā īpašuma kadastra Nr.4050 005 0119) Ceraukstes pagastā, Bauskas novadā, sastāvā, atbilstoši Nekustamā īpašuma valsts kadastra informācijas sistēmā esošajai informācijai ir pašvaldības A kategorijas autoceļš. Savukārt rīkojuma projekta 2.punkts paredz Bauskas novada pašvaldības pienākumu būvi – tiltu (būves kadastra apzīmējums [4060](https://www.kadastrs.lv/properties/2600001757?options%5Borigin%5D=property) 001 0021 009) “Mūsas tilts” Gailīšu pagastā, Bauskas novadā (turpmāk – būve) – nodot atpakaļ valstij gadījumā, ja tā vairs netiek izmantota likuma „Par pašvaldībām” 15. panta pirmās daļas 2. punktā noteikto pašvaldības autonomo funkciju veikšanai. Attiecīgi gadījumā, ja Bauskas novada pašvaldībai būtu jānodod būve atpakaļ valstij, bet būve un zemes vienība būtu apvienotas vienotā nekustamā īpašumā, valstij nebūtu tiesiska pamata pārņemt savā īpašumā arī zemes vienību (pašvaldības autoceļu), kura uzturēšana ir attiecīgās pašvaldības kompetencē. Ievērojot minēto, Finanšu ministrijas ieskatā būve nav apvienojama vienotā nekustamajā īpašumā ar zemes vienību.  Ministrija, izvērtējot izziņā norādīto, vērš uzmanību, ka atbilstoši likuma “Par autoceļiem” 2.panta otrajai daļai autoceļu kompleksā ietilpst: zemes klātne, ceļa braucamā daļa, mākslīgās būves (piemēram, tilti, ceļu pārvadi, tuneļi, estakādes, caurtekas, ūdens novadīšanas ietaises, atbalsta sienas) [..]. Savukārt Zemes pārvaldības likuma 8.panta septītajā daļā noteikts, ka valsts vai pašvaldība atbilstoši budžeta iespējām vienojas ar zemes īpašnieku par zemes zem ceļa vai ielas atsavināšanu un atsavina to saskaņā ar normatīvajiem aktiem par sabiedrības vajadzībām nepieciešamā nekustamā īpašuma atsavināšanu.  Ņemot vērā minēto un jau sākotnējā atzinumā norādīto, ka dalītā īpašuma saglabāšana ir nevēlama un ir pretēja valsts politikai, konkrētajā situācijā lūdzam izvērtēt citus Publiskas personas mantas atsavināšanas likumā paredzētos atsavināšanas veidus, kas neparedz īpašuma tiesību aprobežojošus nosacījumus (neparedz pienākumu nodot būvi atpakaļ valstij, iestājoties attiecīgam nosacījumam) un ļautu izvairīties no piespiedu dalītā īpašuma tiesisko attiecību nodibināšanas. | | **Iebildums izvērtēts.**  Finanšu ministrijas ieskatā, apvienojot būvi ar nekustamā īpašuma “A-7-sporta komplekss Mūsa” (nekustamā īpašuma kadastra Nr.4050 005 0119) Ceraukstes pagastā, Bauskas novadā, sastāvā esošo Bauskas novada pašvaldībai piekritīgo zemes vienību (zemes vienības kadastra apzīmējums 4050 005 0119) vienā nekustamajā īpašumā, netiktu risināts jautājums par piespiedu dalītā īpašuma tiesisko attiecību izbeigšanu starp Bauskas novada pašvaldību un SIA “Race Land Musa”. Nepieciešamības gadījumā Bauskas novada pašvaldības kompetencē būs risināt jautājumu par būves uzturēšanai nepieciešamās zemes vienības “Mūsas trase” (zemes vienības kadastra apzīmējums 4060 001 0021) Pamūšā, Gailīšu pagastā, Bauskas novadā, daļas, ja zemes vienības reālā sadale ir tiesiski iespējama, atsavināšanu sabiedrības vajadzībām normatīvajos aktos noteiktā kārtībā.  Turklāt Bauskas novada pašvaldībai piekritīgā zemes vienība (zemes vienības kadastra apzīmējums 4050 005 0119) atbilstoši Nekustamā īpašuma valsts kadastra informācijas sistēmā esošajai informācijai ir pašvaldības A kategorijas autoceļš, tās lietošanas mērķis – 1101 zeme dzelzceļa infrastruktūras zemes nodalījuma joslā un ceļu zemes nodalījuma joslā. Atbilstoši likuma “Par autoceļiem” 4.panta trešajai daļai pašvaldību ceļi un to zemes, tai skaitā ceļu zemes nodalījuma joslas, ir attiecīgo pašvaldību īpašums, kura uzturēšana saskaņā ar likuma “Par pašvaldībām” 15.panta pirmās daļas 2.punktu ir attiecīgās pašvaldības autonomā funkcija.  Līdz ar to Finanšu ministrija arī nesaskata iespēju šobrīd risināt jautājumu par būves un pašvaldības autoceļa apvienošanu vienotā nekustamā īpašumā.  Vienlaikus jānorāda, ka rīkojuma projekta 2.punkts paredz Bauskas novada pašvaldības pienākumu būvi nodot atpakaļ valstij gadījumā, ja tā vairs netiek izmantota likuma „Par pašvaldībām” 15. panta pirmās daļas 2. punktā noteikto pašvaldības autonomo funkciju – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana) veikšanai.  Ja īstenotos minētais nosacījums un Bauskas novada pašvaldībai būtu jānodod būve atpakaļ valstij, savukārt būve un Bauskas novada pašvaldībai piekritīgā zemes vienība pēc būves pārņemšanas pašvaldības īpašumā būtu apvienotas vienotā nekustamā īpašumā, valstij nebūtu tiesiska pamata pārņemt savā īpašumā arī pašvaldības autoceļu, kura uzturēšana ir attiecīgās pašvaldības kompetencē.  **Pēc elektroniskās saskaņošanas.**  Ņemot vērā Tieslietu ministrijas izteikto iebildumu un Atsavināšanas likuma 3.pantā paredzētos citus publiskas personas mantas atsavināšanas veidus, tai skaitā pārdodot par brīvu cenu (ja būvi iegūst īpašumā zemes vienības īpašnieks, pārdošanas cena ir vienāda ar nosacīto cenu - Atsavināšanas likuma 37.panta pirmās daļas 4.punkts) vai apmainot pret citu mantu (Atsavināšanas likuma 38.pants), valsts akciju sabiedrība “Valsts nekustamie īpašumi” 18.03.2020. vēstulē Nr.3/1-1/2583 lūdza Bauskas novada pašvaldībai izvērtēt iespēju iegādāties būvi pašvaldības īpašumā par nosacīto cenu vai arī mainīt pret līdzvērtīgu nekustamo īpašumu.  Bauskas novada pašvaldība 30.03.2020. vēstulē Nr.Nr.2-16/543 norāda, ka 2019.gada 19.decembra sēdē pieņemot lēmumu (prot. Nr. 17, 19. p.) „Par inženierbūves “Mūsas tilts” Gailīšu pagastā pārņemšanu Bauskas novada pašvaldības īpašumā”, Bauskas novada dome ir atbalstījusi Būves iegūšanu īpašumā bez atlīdzības, pašvaldības autonomo funkciju realizēšanai. Pašvaldība ir izvērtējusi Būves faktisko stāvokli, nepieciešamību gādāt par savas administratīvās teritorijas labiekārtošanu un iedzīvotāju drošību, savas finansiālās iespējas.  Saskaņā ar Būvniecības likuma 9.panta un 21.panta noteikumiem, par būves lietošanas drošību, mehānisko stiprību un stabilitāti būves ekspluatācijas laikā atbild īpašnieks. Tā kā būve ilgstoši ir bijusi bezīpašnieka manta, tai 30 gadu laikā nav bijusi nodrošināta uzturēšana atbilstoši Būvniecības likuma prasībām, līdz ar to pēc iespējas ātrāk ir jāveic būves tehniskā apsekošana un nepieciešamie remontdarbi. Bauskas novada dome, plānojot budžetu, ir paredzējusi līdzekļus būves tehniskajai apsekošanai.  Bauskas novada dome atbalsta valsts politiku, kas virzīta uz to, lai likvidētu dalītu nekustamo īpašumu, tomēr tās ieskatā Ministru kabineta 2019. gada 7. maija rīkojumā Nr. 210 “Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” galvenais uzsvars ir vērsts uz darbībām, kas jāveic, lai primāri sakārtotu dzīvojamo māju un zemes īpašnieku attiecības. Konkrētajā gadījumā jāņem vērā, ka bezatlīdzības lietošanā tiek nodota inženierbūve, kas atrodas uz publiska ūdens.  Ņemot vērā minēto, Bauskas novada dome noraida iespēju iegādāties būvi, ievērojot Atsavināšanas likuma 3.pantā paredzētos citus publiskas personas mantas atsavināšanas veidus, tai skaitā pārdodot par brīvu cenu (ja būvi iegūst īpašumā zemes vienības īpašnieks, pārdošanas cena ir vienāda ar nosacīto cenu - Atsavināšanas likuma 37.panta pirmās daļas 4.punkts) vai apmainot pret citu mantu (Atsavināšanas likuma 38.pants). | Rīkojuma projekts paredz nodot Bauskas novada pašvaldības īpašumā valstij piekrītošo būvi – tilts (būves kadastra apzīmējums [4060](https://www.kadastrs.lv/properties/2600001757?options%5Borigin%5D=property) 001 0021 009) “Mūsas tilts” Gailīšu pagastā, Bauskas novadā (turpmāk – būve), kura šķērso vairākas zemes vienības, tai skaitā nekustamā īpašuma “Mūsas trase” (nekustamā īpašuma kadastra Nr. 4060 001 0021) Gailīšu pagastā, Bauskas novadā, sastāvā esošo zemes vienību “Mūsas trase” (zemes vienības kadastra apzīmējums 4060 001 0021) Pamūšā, Gailīšu pagastā, Bauskas novadā, kuras īpašnieks ir sabiedrība ar ierobežotu atbildību "Race Land Musa".  Pēc būves īpašuma tiesību nostiprināšanas zemesgrāmatā uz Bauskas novada pašvaldības vārda veidosies piespiedu dalītais īpašums starp būves īpašnieku (Bauskas novada pašvaldību) un zemes īpašnieku (SIA "Race Land Musa"), nodibinot piespiedu nomas attiecības. Nepieciešamības gadījumā Bauskas novada pašvaldības kompetencē būs risināt jautājumu par būves uzturēšanai nepieciešamās zemes vienības “Mūsas trase” (zemes vienības kadastra apzīmējums 4060 001 0021) Pamūšā, Gailīšu pagastā, Bauskas novadā, daļas, ja zemes vienības reālā sadale ir tiesiski iespējama, atsavināšanu sabiedrības vajadzībām normatīvajos aktos noteiktā kārtībā.  **Anotācija papildināta ar sekojošu informāciju.**  Lai izvairītos no dalītā īpašuma tiesisko attiecību pastāvēšanas tika izvērtēta arī iespēja apvienot būvi ar nekustamo īpašumu “A-7-sporta komplekss Mūsa” (nekustamā īpašuma kadastra Nr.4050 005 0119) Ceraukstes pagastā, Bauskas novadā, kura sastāvā ir Bauskas novada pašvaldībai piekritīgā zemes vienība (zemes vienības kadastra apzīmējums 4050 005 0119).  Ņemot vērā Atsavināšanas likuma 3.pantā paredzētos citus publiskas personas mantas atsavināšanas veidus, tai skaitā pārdodot par brīvu cenu (ja būvi iegūst īpašumā zemes vienības īpašnieks, pārdošanas cena ir vienāda ar nosacīto cenu - Atsavināšanas likuma 37.panta pirmās daļas 4.punkts) vai apmainot pret citu mantu (Atsavināšanas likuma 38.pants), VNĪ 18.03.2020. vēstulē Nr.3/1-1/2583 lūdza Bauskas novada pašvaldībai izvērtēt iespēju iegādāties būvi pašvaldības īpašumā par nosacīto cenu vai arī mainīt pret līdzvērtīgu nekustamo īpašumu.  Bauskas novada pašvaldība 30.03.2020. vēstulē Nr.Nr.2-16/543 norāda, ka 2019.gada 19.decembra sēdē pieņemot lēmumu (prot. Nr. 17, 19. p.) „Par inženierbūves “Mūsas tilts” Gailīšu pagastā pārņemšanu Bauskas novada pašvaldības īpašumā”, Bauskas novada dome ir atbalstījusi Būves iegūšanu īpašumā bez atlīdzības, pašvaldības autonomo funkciju realizēšanai. Pašvaldība ir izvērtējusi būves faktisko stāvokli, nepieciešamību gādāt par savas administratīvās teritorijas labiekārtošanu un iedzīvotāju drošību, savas finansiālās iespējas.  Saskaņā ar Būvniecības likuma 9.panta un 21.panta noteikumiem, par būves lietošanas drošību, mehānisko stiprību un stabilitāti būves ekspluatācijas laikā atbild īpašnieks. Tā kā būve ilgstoši ir bijusi bezīpašnieka manta, tai 30 gadu laikā nav bijusi nodrošināta uzturēšana atbilstoši Būvniecības likuma prasībām, līdz ar to pēc iespējas ātrāk ir jāveic būves tehniskā apsekošana un nepieciešamie remontdarbi. Bauskas novada dome, plānojot budžetu, ir paredzējusi līdzekļus būves tehniskajai apsekošanai.  Ņemot vērā minēto, Bauskas novada dome noraida iespēju iegādāties būvi, ievērojot Atsavināšanas likuma 3.pantā paredzētos citus publiskas personas mantas atsavināšanas veidus, tai skaitā pārdodot par brīvu cenu (ja būvi iegūst īpašumā zemes vienības īpašnieks, pārdošanas cena ir vienāda ar nosacīto cenu - Atsavināšanas likuma 37.panta pirmās daļas 4.punkts) vai apmainot pret citu mantu (Atsavināšanas likuma 38.pants). |
| Atbildīgā amatpersona | | |  | | | |
|  | | |  | | | |
|  | | | (paraksts)\* | | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ojārs Valkers

|  |
| --- |
| (par projektu atbildīgās amatpersonas vārds un uzvārds) |
| Valsts akciju sabiedrības “Valsts nekustamie īpašumi” izpilddirektors |
| (amats) |
|  |
| (tālruņa un faksa numurs) |
| [ojars.valkers@vni.lv](mailto:ojars.valkers@vni.lv) |
| (e-pasta adrese) |

Māra Deņisova

VAS «Valsts nekustamie īpašumi»

Tiesību aktu daļas

Tiesību aktu speciāliste

Vaļņu iela 28, Rīga, LV-1980

E-pasts: [mara.denisova@vni.lv](mailto:mara.denisova@vni.lv); [www.vni.lv](http://www.vni.lv)

1. Skatīt Valdības rīcības plāna 175.1. apakšpunktu minēto pasākumu. [↑](#footnote-ref-2)